מדוע חשוב לפעמים לפרוץ גבולות? | האם כל אחת ואחד מאיתנו רוצים לפרוץ גבולות?
בית / Fun / דע את עצמך / מדוע חשוב לפעמים לפרוץ גבולות?
לפני 3 שבועות דע את עצמך 161 צפיות
ירון שור, תושב לוטם, נשוי +2
אני מאמן עסקי ואישי
פרטי האתר שלי: http://www.mabatpnima.co.il/
האם כל אחת ואחד מאיתנו רוצים לפרוץ גבולות? היכן אנו פוגשים את זה?
אנו פוגשים זאת בחיים האישיים שלנו,בזוגיות,בעבודה ובכל תחום אחר בחיים שלנו.
כשנפרוץ את הגבולות שלנו, נאפשר לעצמנו משהו שעד עכשיו לא היה נראה לנו אפשרי. בשפת האימון אנחנו קוראים לזה טרנספורמציה.
יש סיבות רבות למה אנחנו לא מצליחים לפרוץ את הגבולות שלנו. העיקרית שבהם היא הפחד. פחדים מסוגים שונים.
בספרו מעורר ההשראה, "דרך האהבה – מדריך לאומנות החיים", מתאר הסופר, דון מיגל רואיז, ש-95% מההחלטות שאנחנו מקבלים או לא מקבלים בחיים שלנו מבוססות על פחד.
בנתיב הפחד, כותב רואיז, אנחנו עושים הכל מפני שאנחנו "חייבים". נתיב הפחד הוא מלא ציפיות, פגיעות והאשמת אחרים על כך שלא עמדו בציפיות שלנו. הפחד מלא תנאים.
ואכן, כפי שכותב רואיז, כל כך הרבה החלטות יום יומיות שלנו קשורות בפחדים.
כיצד אנו מחליטים?
פעמים רבות אנחנו מחליטים במה לעסוק או במה לא לעסוק, מתוך פחד.
אנחנו לא שבעי רצון ממשהו, ולמרות זאת מפחדים לעשות שינוי כי אזור הנוחות שאנחנו נמצאים בו הוא לא אידיאלי אבל עדיין מוכר ונותן לנו תחושת ביטחון.
אנחנו קונים לעתים דירה כי אנחנו מפחדים ורוצים ביטחון.
אנחנו נכנסים או עוזבים מערכות יחסים בגלל פחדים עוד ועוד.
אילו פחדים הם בסיסיים?
למעשה, יש רק שני פחדים שאנחנו נולדים איתם, פחדים הישרדותיים שמטרתם להגן על המין האנושי:
הפחד מלפול ממקומות גבוהים והפחד מצלילים חזקים וצורמים.
כל שאר הפחדים שלנו הם נרכשים: מהחברה, התרבות, הסביבה, מסוכני חיברות שונים וכמובן מההורים. ומגיל צעיר, הם הולכים ומשתרשים בתוכנו ומעמיקים את אחיזתם. הפחדים כל כך מנהלים אותנו, וברוב הזמן אנחנו בכלל לא מודעים לכך. הם עמוק עמוק בתוך התת מודע שלנו. הם בתוך המחשבות שלנו, הרגשות שלנו והגוף שלנו. הם לא נמצאים במציאות, רק בתוכנו. יש טכניקות שונות "לגעת" בהם ובכך למוסס את האחיזה שלהם בנו.
יש שתי דרכים עיקריות לפרוץ את הגבולות שלנו:
הראשונה, החיצונית לנו, היא "יותר": להתכוון יותר, להתאמץ יותר, לפעול יותר. לעבוד שוב ושוב על הרצון שלנו עד שנצליח לפרוץ את הגבול ששמנו לעצמנו ולהיות במקום שמעולם לא היינו בו.
השנייה, הפנימית, היא להסתכל עמוק פנימה, על הפחדים שלנו, החסמים, האמונות המגבילות שלנו. אלו שמונעים מאיתנו להיות מי שאנחנו רוצים ולעשות את מה שאנחנו רוצים.
הטור הזה יעסוק בדרך השנייה. הוא יביא איתו מקרים מעולם האימון יחד עם סיפורים של אנשים שפרצו את הגבולות שלהם וחווים יותר חופש בחיים.
אני מאמין ומקווה שיחד איתי תוכלו להתבונן בחיים שלכם באמצעות הטור הזה ולפרוץ את הגבולות שלכם.
אימון עסקי התפתחות ירון שור פורטל זהרנט פריצת גבולות 2019-05-26
הקודם הטרגדיה בצפת: הילד שנספה בשריפה – בנו של תושב כרמיאל
הבא אימאל׳ה, ג׳וק!
יאיר גרבוז, אלימות ובחירות